মিজোৰামত আজিৰে পৰা ৰাজ্যিক বিধানসভাৰ বাজেট অধিৱেশন আৰম্ভ হৈছে। ৰাজ্যপাল পি এছ শ্ৰীধাৰণ পিল্লাই দিয়া ভাষণেৰে অধিৱেশন আৰম্ভ হয়। তেওঁ ভাষণ সম্বোধনত কয় যে, বৰ্তমানৰ চৰকাৰে খাদ্য উৎপাদন আৰু কৃষি কৰ্মত স্বাবলম্বিতা লাভ কৰিবলৈ অধিক গুৰুত্ব প্ৰদান কৰিছে। আমাৰ সংবাদদাতাই জনোৱা মতে, ৰাজ্যপালগৰাকীয়ে ৰাজ্যৰ উন্নয়নৰ প্ৰতি চৰকাৰৰ সাফল্য আৰু দৃষ্টিভংগীৰ বিষয়েও আলোকপাত কৰিছে।
